CELEX: 32013R0143
Language: hu
Date: 2013-02-19 00:00:00
Title: A Bizottság 143/2013/EU rendelete ( 2013. február 19. ) a 2007/46/EK európai parlamenti és tanácsi irányelvnek és a 692/2008/EK bizottsági rendeletnek a többlépcsős típus-jóváhagyási eljárásra benyújtott járművek szén-dioxid-kibocsátásának meghatározása tekintetében történő módosításáról  EGT-vonatkozású szöveg

20.2.2013   
            
            
               HU
            
            
               Az Európai Unió Hivatalos Lapja
            
            
               L 47/51
            
         A BIZOTTSÁG 143/2013/EU RENDELETE
   (2013. február 19.)
   a 2007/46/EK európai parlamenti és tanácsi irányelvnek és a 692/2008/EK bizottsági rendeletnek a többlépcsős típus-jóváhagyási eljárásra benyújtott járművek szén-dioxid-kibocsátásának meghatározása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló, 2007. június 20-i 715/2007/EK európai parlamenti és tanácsi rendeletre (1) és különösen annak 5. cikke (3) bekezdésére,
   tekintettel a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról szóló, 2007. szeptember 5-i 2007/46/EK európai parlamenti és tanácsi irányelvre („keretirányelv”) (2) és különösen annak 39. cikke (2) bekezdésére,
   mivel:
   
               (1)
            
            
               Az 715/2007/EK rendelet közös műszaki előírásokat határoz meg a gépjárművek és pótalkatrészek típusjóváhagyására kibocsátásuk tekintetében, továbbá szabályokat állapít meg a használatban lévő járművek megfelelőségére, a kibocsátáscsökkentő berendezések élettartamára, a fedélzeti diagnosztikai (OBD-) rendszerekre, a tüzelőanyag-fogyasztás mérésére, valamint a járműjavítási és -karbantartási információk hozzáférhetőségére.
            
         
               (2)
            
            
               A könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanács rendelet módosításáról és végrehajtásáról szóló, 2008. július 18-i 692/2008/EK bizottsági rendelet (3) meghatározza a gépjárművek szén-dioxid-kibocsátás tekintetében való megfelelőségének közigazgatási rendelkezéseit és az ilyen járművek szén-dioxid-kibocsátásának és tüzelőanyag-fogyasztásának mérésére vonatkozó követelményeket.
            
         
               (3)
            
            
               Az új könnyű haszongépjárművekre vonatkozó kibocsátási követelményeknek a könnyű haszongépjárművek CO2-kibocsátásának csökkentésére irányuló uniós integrált megközelítés keretében történő meghatározásáról szóló, 2011. május 11-i 510/2011/EU európai parlamenti és tanácsi rendelet (4) megállapítja, hogy a befejezett járművek CO2-kibocsátása, üzemanyag-hatékonysága és tömege reprezentatív értékeinek meghatározására szolgáló eljárást úgy kell kialakítani, hogy az alapjármű gyártója időben hozzáférjen a befejezett járművek tömegére és fajlagos CO2-kibocsátására vonatkozó adatokhoz.
            
         
               (4)
            
            
               Az 510/2011/EU rendelet értelmében a befejezett jármű fajlagos CO2-kibocsátását az alapgépjármű gyártójának kell biztosítani. A befejezett járművek CO2-kibocsátási, üzemanyag-hatékonysági és tömegre vonatkozó értékeinek reprezentativitását biztosító ellenőrző eljárás megállapításakor a tömeg és a CO2-kibocsátás értékeinek meghatározására adott esetben a különböző végleges tehetetlenséginyomaték-kategóriáknak megfelelő CO2-kibocsátási értékeket tartalmazó táblázaton, vagy az alapjármű tömege + az N1 osztályra vonatkozóan megállapított átlagos terhelés alapján számított egyetlen CO2-kibocsátási értéken alapuló módszert kell alkalmazni.
            
         
               (5)
            
            
               A Bizottság az 510/2011/EU rendelet II. melléklete B. részének 7. pontjában megadott alternatív módszerek alapján különböző lehetőségeket mérlegelt, és értékelte ezek pontosságát, reprezentativitását és megvalósíthatóságát. Az alapjármű egyetlen becsült tömegértékkel való vizsgálatán alapuló lehetőség – amelynél a felépítménynek megfelelő összetevőt az alapjármű referenciatömegétől függő polinom alkalmazásával kell kiszámolni – jelenti a legjobb kompromisszumot a CO2-kibocsátás befejezett jármű alapján való meghatározásának pontossága, a módszerrel járó költségek és könnyű alkalmazhatósága között.
            
         
               (6)
            
            
               Annak érdekében, hogy megfelelően és hatékonyan lehessen ellenőrizni a járműgyártók teljesítményét a CO2-kibocsátásnak az 510/2011/EU rendelet értelmében való csökkentése tekintetében, a megfelelőségi nyilatkozatot ki kell bővíteni a megfelelő információkkal.
            
         
               (7)
            
            
               Elegendő átfutási időt kell hagyni ahhoz, hogy a gyártók és a nemzeti hatóságok hozzá tudják igazítani eljárásaikat az új szabályokhoz.
            
         
               (8)
            
            
               Legkésőbb 2016 végéig, a CO2-kibocsátás befejezett jármű alapján való meghatározására szolgáló eljárás alkalmazásából és a kibocsátások ellenőrzéséből szerzett tapasztalatok fényében felül kell vizsgálni az eljárást, és értékelni kell a CO2-kibocsátási értékek reprezentativitását, valamint a CO2-kibocsátások ellenőrzésének hatékonyságát és pontosságát.
            
         
               (9)
            
            
               Ezért a 2007/46/EK irányelvet és a 692/2008/EK rendeletet ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak a Műszaki Bizottság – Gépjárművek bizottság véleményével,
            
         ELFOGADTA EZT A RENDELETET:
   1. cikk
   A 2007/46/EK irányelv I. és IX. melléklete e rendelet I. mellékletének megfelelően módosul.
   2. cikk
   A 692/2008/EK rendelet I. és XII. melléklete e rendelet II. mellékletének megfelelően módosul.
   3. cikk
   A Bizottság értékeli, hogy szükség van-e a 692/2008/EK rendelet XII. melléklet 5.1–5.7. pontjában megállapított és e rendelettel módosított eljárás felülvizsgálatára.
   Ezen értékelés alapján a Bizottság legkésőbb 2016. december 31-ig jelentést nyújt be az Európai Parlamentnek és a Tanácsnak, amelyhez adott esetben megfelelő javaslatokat mellékel.
   4. cikk
   (1)   A 715/2007/EK rendelet hatálya alá tartozó N1 kategóriájú alapjárműveknek a 2007/46/EK irányelv és a 692/2008/EK rendelet szerint, az e rendelettel bevezetett módosítások előtt kiadott megfelelőségi nyilatkozata továbbra is hatályban marad a 2014. január 1-jéig tartó átmeneti időszakban.
   (2)   A 715/2007/EK rendelet hatálya alá tartozó N1 kategóriájú befejezett járműveknek a 2007/46/EK irányelv és a 692/2008/EK rendelet szerint, az e rendelettel bevezetett módosítások előtt kiadott megfelelőségi nyilatkozata továbbra is hatályban marad a 2014. január 1-jéig tartó átmeneti időszakban.
   (3)   A nemzeti hatóságok 2013. január 1-jei hatállyal érvényesnek tekintik az e rendeletben megállapított követelményeknek megfelelő megfelelőségi nyilatkozatokat.
   5. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2014. január 1-jétől kell alkalmazni, kivéve a 4. cikk (3) bekezdését, amelyet 2013. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 19-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 171., 2007.6.29., 1. o.
   
      (2)  HL L 263., 2007.10.9., 1. o.
   
      (3)  HL L 199., 2008.7.28., 1. o.
   
      (4)  HL L 145., 2011.5.31., 1. o.
   
      I. MELLÉKLET
      A 2007/46/EK irányelv I. és IX. melléklete a következőképpen módosul:
      
                  1.
               
               
                  Az I. melléklet a következő 2.17., 2.17.1. és 2.17.2. ponttal egészül ki:
                  2.17.   Többlépcsős típus-jóváhagyási eljárásra benyújtott jármű (csak a 715/2007/EK rendelet hatálya alá tartozó N1 kategóriájú nem teljes vagy befejezett jármű esetében): igen/nem (1)
                  2.17.1.   A menetkész jármű tömege: …kg.
                  2.17.2.   A 692/2008/EK rendelet XII. mellékletének 5. szakasza szerint kiszámított átlagos terhelés: …kg.”
               
            
                  2.
               
               
                  A IX. melléklet a következőképpen módosul:
                  
                              a)
                           
                           
                              Az I. rész – Teljes és befejezett járművek – a következőképpen módosul:
                              
                                          i.
                                       
                                       
                                          A B. minta – 1. oldal, Befejezett járművek, EK-megfelelőségi nyilatkozat a következő 0.2.2. ponttal egészül ki:
                                          
                                                      „0.2.2.
                                                   
                                                   
                                                      Az alapjármű típus-jóváhagyási adatai (q):
                                                      Típus: …
                                                      Változat (a): …
                                                      Kivitel (a): …
                                                      Típus-jóváhagyási szám, beleértve a kiterjesztés számát …”
                                                   
                                                
                                    
                                          ii.
                                       
                                       
                                          A B. minta – 1. oldal, Befejezett járművek, EK-megfelelőségi nyilatkozat a következő 0.5.1. ponttal egészül ki:
                                          
                                                      „0.5.1.
                                                   
                                                   
                                                      Az alapjármű gyártójának neve és címe (q) …”;
                                                   
                                                
                                    
                                          iii.
                                       
                                       
                                          A 2. oldal – N1 járműkategória (teljes és befejezett járművek) a következő 14. ponttal egészül ki:
                                          
                                                      „14.
                                                   
                                                   
                                                      A menetkész jármű tömege: …kg (1)(q)”
                                                   
                                                
                                    
                        
                              b)
                           
                           
                              „A IX. melléklethez kapcsolódó magyarázó megjegyzések” a következő (q) magyarázó megjegyzéssel egészül ki:
                              
                                          „(q)
                                       
                                       
                                          A 715/2007/EK rendelet hatálya alá tartozó N1 kategóriájú befejezett jármű esetében.”
                                       
                                    
                        
            
   
      II. MELLÉKLET
      A 692/2008/EK rendelet I. és XII. melléklete a következőképpen módosul:
      
                  1.
               
               
                  Az I. melléklet 3. függeléke a következő 2.17., 2.17.1. és 2.17.2. ponttal egészül ki:
                  2.17.   Többlépcsős típus-jóváhagyási eljárásra átadott jármű (csak a 715/2007/EK rendelet hatálya alá tartozó N1 kategóriájú nem teljes vagy befejezett jármű esetében): igen/nem (1)
                  2.17.1.   A menetkész jármű tömege: … kg
                  2.17.2.   A 692/2008/EK rendelet XII. mellékletének 5. szakasza szerint kiszámított átlagos terhelés: … kg”.
               
            
                  2.
               
               
                  A XII. melléklet a következő 5. szakasszal egészül ki:
                  „5.   A TÖBBLÉPCSŐS TÍPUS-JÓVÁHAGYÁSI ELJÁRÁSRA BENYÚJTOTT N1 KATEGÓRIÁJÚ JÁRMŰVEK SZÉN-DIOXID-KIBOCSÁTÁSÁNAK ÉS TÜZELŐANYAG-FOGYASZTÁSÁNAK MEGHATÁROZÁSA
                  5.1.   A 2007/46/EK irányelv 3. cikkének (7) bekezdésében meghatározott többlépcsős típus-jóváhagyási eljárásra benyújtott járművek szén-dioxid-kibocsátásának és tüzelőanyag-fogyasztásának meghatározása céljából az említett irányelv 3. cikke (18) bekezdésében meghatározott alapjárművet e melléklet 2. és 3. pontja szerint kell vizsgálni.
                  5.2.   A vizsgálathoz a következő képlettel kapott referenciatömeget kell használni:
                  
                     
                  Ebben a képletben:
                  
                              RM
                           
                           
                              =
                           
                           
                              a vizsgálathoz használandó referenciatömeg kg-ban.
                           
                        
                              RMAlapjármű
                              
                           
                           
                              =
                           
                           
                              az alapjárműnek a 715/2007/EK rendelet 3. cikkének (3) bekezdésében meghatározott referenciatömege kg-ban.
                           
                        
                              DAM
                           
                           
                              =
                           
                           
                              az 5.3. pontban megadott képlettel számított, az alapjárműre felszerelt felépítmény becsült tömegének megfelelő átlagos terhelés kg-ban.
                           
                        5.3.   Az átlagos terhelést a következő képlettel kell kiszámítani:
                  
                     DAM: 
                  Ebben a képletben:
                  
                              DAM
                           
                           
                              =
                           
                           
                              átlagos terhelés kg-ban,
                           
                        
                              a
                           
                           
                              =
                           
                           
                              az 5.4. pontban megadott képlettel kiszámított szorzótényező,
                           
                        
                              TPMLM
                           
                           
                              =
                           
                           
                              az alapjármű gyártója által megadott, műszakilag megengedett legnagyobb össztömeg kg-ban,
                           
                        
                              RMAlapjármű
                              
                           
                           
                              =
                           
                           
                              az alapjárműnek a 715/2007/EK rendelet 3. cikkének (3) bekezdésében meghatározott referenciatömege kg-ban.
                           
                        5.4.   A szorzótényezőt a következő képlettel kell kiszámítani:
                  
                     
                  Ebben a képletben:
                  
                              a
                           
                           
                              =
                           
                           
                              szorzótényező
                           
                        
                              RMAlapjármű
                              
                           
                           
                              =
                           
                           
                              az alapjárműnek a 715/2007/EK rendelet 3. cikkének (3) bekezdésében meghatározott referenciatömege kg-ban.
                           
                        5.5.   Az alapjármű gyártóját terheli a felelősség az 5.1–5.4. pontban meghatározott követelmények helyes alkalmazásáért.
                  5.6.   A befejezett jármű gyártója a megfelelőségi nyilatkozatban a 2007/46/EK irányelv IX. mellékletének megfelelően feltünteti az alapjárműre vonatkozó adatokat.
                  5.7.   Egyedi járműjóváhagyásra benyújtott járművek esetében az egyedi jóváhagyási bizonyítványban a következő adatoknak kell szerepelniük:
                  
                              a)
                           
                           
                              az 5.1–5.4. pontban megadott módszertan szerint mért szén-dioxid-kibocsátási értékek;
                           
                        
                              b)
                           
                           
                              a menetkész befejezett jármű tömege;
                           
                        
                              c)
                           
                           
                              az alapjármű típusának, változatának és kivitelének megfelelő azonosító kód;
                           
                        
                              d)
                           
                           
                              az alapjármű típus-jóváhagyási száma, beleértve a kiterjesztés számát;
                           
                        
                              e)
                           
                           
                              az alapjármű gyártójának neve és címe;
                           
                        
                              f)
                           
                           
                              a menetkész alapjármű tömege.
                           
                        5.8.   Az 5.1–5.7. pontban meghatározott eljárás a 715/2007/EK rendelet hatálya alá tartozó, a 2007/46/EK irányelv II. melléklete A. részének 1.2.1. pontjában meghatározott N1 kategóriájú alapjárművekre vonatkozik.”